Omnibus præsentes litteras inspecturis magister Witalis, officialis curiæ Autissiodorensis in Domino salutem. Noveritis quod in nostra præsentia constituti Johannes de Longo Prato et Claria, uxor sua, recognoverunt se vendidisse viris religiosis priori et fratribus Belli Larrici pro quinquaginta solidis fortium sibi integre persolutis, quandam petiam prati sitam subter viam de Grandi Prato, quæ petia vulgo vocatur Quarteret, promittentes per fidem suam inde præstitam corporalem, quod contra dictam venditionem per se vel per alios non venient in futurum, sed eam ab omni pensione, censu, costuma, servitute, et ex alia exactione qualiconque (sic) tenentur eam defendere contra omnes. Dicta vero Claria coram nobis recognovit quod dictam venditionem fecerat cum marito suo spontanea non coacta nec in aliquo circunventa, promittens per eamdem fidem in dicta petia prati nihil juris de cetero reclamaret. Ad ultimam uterque supposuit se juridictioni nostre, quod nos et successores nostri officiales qui pro tempore erunt, possimus in eos excommunicationis sententiam promulgare ad quemcumque locum se transferant, si de promissis voluerint in aliquo resiliore. — Actum anno Domini Millesimo ducentessimo quadragesimo octavo, mense aprili.